Document ID: 31991R2756

ΚΑΝΟΝΙΣΜΟΣ (ΕΟΚ) αριθ. 2756/91 ΤΗΣ ΕΠΙΤΡΟΠΗΣ της 19ης Σεπτεμβρίου 1991 για τροποποίηση του κανονισμού (ΕΟΚ) αριθ. 1201/89 περί λεπτομερειών εφαρμογής του καθεστώτος ενισχύσεως του βάμβακος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχωρήσεως της Ελλάδας, και ιδίως το πρωτόκολλο 4 που αφορά το βάμβακα, όπως τροποποιήθηκε τελευταία από τον κανονισμό (ΕΟΚ) αριθ. 4006/87 (1),
τον κανονισμό (ΕΟΚ) αριθ. 2169/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεως του βάμβακος (2), όπως τροποποιήθηκε τελευταία από τον κανονισμό (ΕΟΚ) αριθ. 791/89 (3), και ιδίως το άρθρο 11,
Εκτιμώντας:
ότι ο κανονισμός (ΕΟΚ) αριθ. 1201/89 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2432/90 (5), καθορίζει στο άρθρο 1 παράγραφος 2 το προβλεπόμενο ποσό των εξόδων εκκοκίσεως του βάμβακος, στο άρθρο 2 παράγραφος 2 στοιχείο ε), τα έξοδα εκφορτώσεως ή διοχετεύσεως του εκκοκισμένου βάμβακος στον Πειραιά, και στο άρθρο 4 παράγραφος 1 τα έξοδα εκθλίψεως- ότι, επειδή τα έξοδα έχουν αυξηθεί από τότε, πρέπει, κατά συνέπεια, να μεταβληθεί το ποσό τους-
ότι το παράρτημα Β σημείο 3 του εν λόγω κανονισμού προβλέπει συντελεστές οι οποίοι χρησιμοποιούνται για να ληφθεί υπόψη η διαφορά του βαθμού του βάμβακος που τίθεται υπό έλεγχο, σε σχέση με τον αντιπροσωπευτικό ποιοτικό τύπο- ότι, λαμβάνοντας υπόψη την εμπειρία που αποκτήθηκε, πρέπει να προσαρμοστούν ορισμένοι από τους συντελεστές αυτούς και να καταργηθούν για ορισμένες κατώτερες ποιότητες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1201/89 τροποποιείται ως εξής:
1. Στο άρθρο 1 παράγραφος 2, το ποσό "13,25" αντικαθίσταται από το ποσό "14,25".
2. Στο άρθρο 2 παράγραφος 2 στοιχείο ε), το ποσό "1" αντικαθίσταται από το ποσό "1,08".
3. Στο άρθρο 4 παράγραφος 1 το ποσό "7,45" αντικαθίσταται από το ποσό "8,00".
4. Στο παράρτημα Β το σημείο 3 αντικαθίσταται από το ακόλουθο κείμενο:
"3. Συντελεστές σχετικά με τη διαφορά του βαθμού του λαμβανομένου εκκοκισμένου βάμβακος, σε σχέση με τον αντιπροσωπευτικό ποιοτικό τύπο:
Βαθμός % της τιμής που προστίθεται % της τιμής που αφαιρείται 3 και 3,5 6 4 3,5 4,5 1,5 5 - 5,5 2 6 5,0 6,5 8,0 7 12,0 8 17,0 9 23,0
Σε περίπτωση που η ποιότητα του βάμβακος δεν φθάσει το βαθμό 9, τότε η τιμή του συσπόρου βάμβακος καθορίζεται με κοινή συμφωνία μεταξύ των συμβαλλομένων."
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις συμβάσεις και στις ενισχύσεις που αφορούν το βάμβακα που συγκομίζεται από την 1η Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Σεπτεμβρίου 1991.

Labels: 17
6